Polsha AQSh harbiy bazasi uchun «milliardlab dollar» to‘lashga tayyor

Polsha prezidenti Anjyey Dudaning ma'lum qilishicha, mamlakat hududida AQSh doimiy harbiy bazasini joylashtirish uchun 2 mlrd dollar ajratishga tayyor. Bu haqda RIA «Novosti» xabar tarqatdi.
Dudaning so‘zlariga ko‘ra, Polsha tomoni harbiy baza uchun «milliardlab dollar» to‘lashga tayyor, uning faoliyat ko‘rsatishi bo‘yicha xarajatlarni esa Amerika tomoni o‘z bo‘yniga olishi kerak.
«Biz tayyorgarlik ko‘rishga, amerikalik askarlar joylashishi mumkin bo‘lgan bunday joyni tayyorlab qo‘yish uchun o‘zimizga moliyaviy majburiyat olishga tayyor ekanimiz haqida ancha avval ma'lum qilgandik», - deya ma'lum qildi Duda.
Eslatib o‘tamiz, avvalroq AQSh prezidenti Donald Tramp Rossiyaning xatti-harakatlarini tajovuzkor deb atagandi.